Stoor aktuell for Lillestrøm
- Vi har hatt en dialog med Vålerenga uten at noe er bestemt. Om vi kommer dit i diskusjonene, vil vi bli enige, sier Torgeir Bjarmann til rb.no. Lillestrøms sportsdirektør forteller at Nicolay Solberg kan bli lånt ut til Sarpsborg 08, og Effiom Otu Bassey er aktuell for utlån til en klubb i hjemlandet Nigeria. I så fall er det ledige plasser i LSK-stallen.Stoor var for en tid tilbake på vei til Rosenborg, men avtalen strandet da backen ikke besto den medisinske testen. - Da var det snakk om en fireårig avtale med høy lønn. Hos oss diskuterer vi eventuelt en kortere leieavtale og lav risiko. Det er noe annet. Vi får eventuelt se hva en medisinsk test vil bringe, om vi går videre med saken, sier Bjarmann. Stoor kom til Rosenborg fra Hammarby i 2007, og sommeren 2008 ble han kjøpt opp av Fulham. Svensken ble aldri noen suksess i England, og returnerte til Vålerenga foran fjorårssesongen. Han spilte 15 seriekamper for Oslo-laget i 2011. PS! Nå kan du sette opp laget ditt i VG Manager og kjempe om kule premier.
Fredrik Stoor (28) kan havne i Lillestrøm dersom det blir enighet med Vålerenga om en utlånsavtale.